Document ID: 32010R0925
Publication Date: 2010-10-15

Content:
REGOLAMENT TAL-KUMMISSJONI (UE) Nru 925/2010
tal-15 ta’ Ottubru 2010
li jemenda d-Deċiżjoni 2007/777/KE u r-Regolament (KE) Nru 798/2008 fir-rigward ta' tranżitu fl-Unjoni ta' laħam tat-tjur u prodotti tal-laħam tat-tjur mir-Russja
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 92/118/KEE tas-17 ta’ Diċembru 1992 li tipprovdi għal rekwiżiti fir-rigward tas-saħħa tal-annimali u tas-saħħa pubblika li jirregolaw il-kummerċ u l-importazzjoni fil-Komunità ta' prodotti mhux soġġetti għar-rekwiżiti stabbiliti f'regoli Komunitarji speċifiċi msemmija fl-Anness A(I) għad-Direttiva 89/662/KEE u, fejn jidħlu l-patoġeni, id-Direttiva 90/425/KEE (1), u b’mod partikolari l-Artikolu 10(2)(c) tagħha,
Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (2), u b'mod partikolari l-frażi introduttorja tal-Artikolu 8, l-ewwel paragrafu tal-punt 1 tal-Artikolu 8 u l-Artikolu 9(4)(c) tagħha,
Billi:
(1)
Id-Deċiżjoni tal-Kummissjoni 2007/777/KE tad-29 ta' Novembru 2007 li tistipula l-kundizzjonijiet tas-saħħa tal-annimali u tas-saħħa pubblika kif ukoll il-mudelli taċ-ċertifikati għall-importazzjonijiet ta' ċerti prodotti tal-laħam u ta' stonkijiet, bżieżaq tal-awrina u msaren ittrattati għall-konsum mill-bniedem minn pajjiżi terzi u li tirrevoka d-Deċiżjoni 2005/432/KE (3) tistabbilixxi regoli għall-importazzjonijiet lejn l-Unjoni u t-tranżitu u l-ħażna fl-Unjoni ta' kunsinni ta' prodotti tal-laħam, kif definit fil-punt 7.1 tal-Anness I tar-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (4). Din id-Deċiżjoni tistabbilixxi wkoll il-listi ta’ pajjiżi terzi u ta' partijiet minnhom, minn fejn għandhom jiġu awtorizzati dawn l-importazzjonijiet u t-tranżitu u l-ħażna kif ukoll il-mudelli taċ-ċertifikati tas-saħħa pubblika u tas-saħħa tal-annimali u t-trattamenti meħtieġa għal dawn il-prodotti.
(2)
Il-Parti 2 tal-Anness II tad-Deċiżjoni 2007/777/KE tistabbilixxi lista ta' pajjiżi terzi jew ta' partijiet minnhom li minnhom huma awtorizzati l-importazzjonijiet lejn l-Unjoni ta' prodotti tal-laħam u ta’ stonkijiet, bżieżaq tal-awrina u msaren ittrattati li huma soġġetti għal trattamenti differenti, msemmija fil-Parti 4 ta' dan l-Anness.
(3)
Id-Deċiżjoni 2007/777/KE tistipula li l-Istati Membri għandhom jiżguraw li l-kunsinni ta' prodotti koperti minnha, introdotti fl-Unjoni u li huma destinati għal pajjiż terż jew permezz ta' tranżitu minnufih jew wara l-ħażna u li mhumiex maħsuba għall-importazzjoni lejn l-Unjoni jkunu ġejjin mit-territorju ta' pajjiż terz jew minn parti minnu kif elenkat fl-Anness II tagħha u li dawn ikunu għaddew mit-trattament minimu għall-importazzjonijet ta' tali prodotti kif stipulat fid-Deċiżjoni.
(4)
Ir-Regolament tal-Kummissjoni (KE) Nru 798/2008 tat-8 ta’ Awwissu 2008 li jistabbilixxi lista ta’ pajjiżi terzi, territorji, żoni jew kompartimenti li minnhom jistgħu jiġu importati u jsir tranżitu ta’ tjur u prodotti tat-tjur fil-Komunità u r-rekwiżiti ta’ ċertifikazzjoni veterinarja (5), jistipula li ċerti prodotti għandhom jiġu importati biss lejn u jgħaddu mill-Unjoni meta ġejjin minn pajjiżi terzi, territorji, żoni jew kompartimenti elenkati fit-tabella tal-Parti 1 tal-Anness I tiegħu. Dan jistipula wkoll ir-rekwiżiti ta' ċertfikazzjoni veterinarja għal prodotti bħal dawn.
(5)
Ir-Russja talbet lill-Kummissjoni tawtorizza t-tranżitu mill-Unjoni ta' laħam ta' tjur u ta' prodotti tal-laħam tat-tjur li jkunu ġew suġġetti għal trattament mhux speċifiku, skont il-Parti 4 tal-Anness II tad-Deċiżjoni 2007/777/KE.
(6)
Spezzjoni li twettqet mill-Uffiċċju Alimentari u Veterinarju fir-Russja wriet li l-awtorità veterinarja kompetenti ta' dan il-pajjiż terz tipprovdi garanziji xierqa rigward il-konformità mar-regoli tal-Unjoni meħtieġa għat-tranżitu mill-Unjoni ta' dawn il-prodotti.
(7)
Huwa għalhekk xieraq li r-Russja tiġi inkluża fil-kolonna għall-prodotti tal-laħam minn tjur u tjur tal-kaċċa mrobbija (għajr ratiti) fit-tabella stipulata fl-Parti 2 tal-Anness II tad-Deċiżjoni 2007/777/KE għat-tranżitu mill-Unjoni ta' prodotti bħal dawn li għaddew minn trattament mhux speċifiku kif stipulat fil-Parti 4 ta' dan l-Anness.
(8)
Barra dan, huwa wkoll meħtieġ li r-Russja tiġi inkluża fil-lista tal-pajjiżi terzi stipulata fil-Parti 1 tal-Anness I tar-Regolament (KE) Nru 798/2008 għat-tranżitu mill-Unjoni ta' laħam tat-tjur.
(9)
Id-Deċiżjoni 2007/777/KE u r-Regolament (KE) Nru 798/2008 għandhom għalhekk jiġu emendati kif xieraq.
(10)
Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
Il-Parti 2 tal-Anness II tad-Deċiżjoni 2007/777/KE titbiddel bit-test fl-Anness I għal dan ir-Regolament.
Artikolu 2
Il-Parti 1 tal-Anness I tar-Regolament (KE) Nru 798/2008 qed tidbiddel bit-test fl-Anness II ta' dan ir-Regolament.
Artikolu 3
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-15 ta’ Ottubru 2010.

Metadata:
Eurovoc Level 1 Categories: 100157
100143
100149
100147
100156
Eurovoc Level 2 Categories: 100171
100257
100192
100193
100215
100194
100245
Eurovoc Level 3 Categories: 2442
2479
3489
614
3156
2736
11
All Eurovoc Categories: 1445
192
2300
2738
2771
3191
5369